ai4bharat/Pralekha huggingface dataset:
ఈశాన్య ప్రాంత అభివృద్ధి మంత్రిత్వ శాఖ
ఎన్.ఎల్.సి.పి.ఆర్-స్టేట్ స్కీమ్ కింద మొత్తం రూ. 16234.88 కోట్ల విలువైన 1635 ప్రాజెక్టుల మంజూరీ
నాన్ ల్యాప్సబుల్ సెంట్రల్ పూల్ ఆఫ్ రిసోర్సెస్ -స్టేట్ పథకం కింద మొత్తం రూ. 16234.88 కోట్ల విలువైన 1635 ప్రాజెక్టులు మంజూరు చేయబడ్డాయి. 31.07.2023 నాటికి మొత్తం రూ. 5105.79 కోట్ల విలువైన 328 ప్రాజెక్ట్లు వివిధ దశల్లో అమలులో ఉన్నాయి, వీటిపై మొత్తం కట్టుబడి బాధ్యతలో కేంద్ర వాటా రూ. 925.39 కోట్లు. ఈ సమాచారాన్ని కేంద్ర ఈశాన్య ప్రాంత అభివృద్ధి మంత్రిత్వ శాఖ మంత్రి శ్రీ జి. కిషన్ రెడ్డి ఈరోజు రాజ్యసభకు ఇచ్చిన ఒక లిఖితపూర్వక సమాధానంలో తెలిపారు.
ఆర్థిక మంత్రిత్వ శాఖ
భారతీయ రూపాయిలో అంతర్జాతీయ వాణిజ్యం కోసం ఇన్ వాయిసింగ్ , చెల్లింపులకు ఆర్ బి ఐ అనుమతి
రిజర్వ్ బ్యాంక్ ఆఫ్ ఇండియా 
" భారతీయ రూపాయిల  లో అంతర్జాతీయ ట్రేడ్ సెటిల్మెంట్ " పై 11.07.2022 నాటి సర్క్యులర్ నెంబరు. 10 ఆర్బిఐ / 2022-2023/90 ద్వారా భారతీయ రూపాయిలో అంతర్జాతీయ వాణిజ్యం కోసం ఇన్వాయిసింగ్ , చెల్లింపులను అనుమతించింది. ఈ రోజు రాజ్యసభలో ఒక ప్రశ్నకు లిఖితపూర్వక సమాధానంలో కేంద్ర ఆర్థిక శాఖ సహాయ మంత్రి డాక్టర్ భగవత్ కిసాన్ రావ్ కరాడ్ ఈ విషయాన్ని వెల్లడించారు.
సర్క్యులర్ లోని పేరా 10 ప్రకారం, ప్రత్యేక ఐఎన్ఆర్ వోస్ట్రో ఖాతాలను తెరవడానికి, భాగస్వామ్య దేశాల బ్యాంకులు భారతదేశంలోని అధీకృత డీలర్  బ్యాంకులను సంప్రదించవచ్చని, ఈ సదుపాయం వివరాలతో ఆర్బిఐ నుండి ఆమోదం పొందవచ్చని మంత్రి పేర్కొన్నారు.
ఎఫ్ఎటిఎఫ్ కోరిన కౌంటర్ చర్యల పై హై రిస్క్ , నాన్ కో-ఆపరేటివ్ న్యాయపరిధి కి సంబంధించి అప్ డేట్ చేయబడిన ఎఫ్ఎటిఎఫ్ పబ్లిక్ స్టేట్ మెంట్ లో. కరస్పాండెంట్ బ్యాంక్ ఒక దేశం లేదా న్యాయపరిధికి చెందినది కాదని ప్రత్యేక ఐఎన్ఆర్ వోస్ట్రో ఖాతాను నిర్వహించే ఎడి బ్యాంక్ నిర్ధారించుకోవాల్సి ఉంటుందని మంత్రి చెప్పారు.
ఆయుష్
దేశవ్యాపితంగా ఆయుష్ 64 మరింతగా అందుబాటులో వచ్చేలా చర్యలు తీసుకుంటున్న ఆయుష్ మంత్రిత్వశాఖ
తేలికపాటి నుండి మితమైన కోవిడ్ 19 కేసులకు చికిత్స చేయడానికి వనమూలికలతో తయారైన ఆయుష్ 64 తోడ్పడుతుందని క్లినికల్ పరీక్షల్లో వెల్లడి
శతాబ్ద కాలంలో దేశం కోవిడ్ -19 రూపంలో ఎదుర్కొంటున్న అతిపెద్ద ప్రజారోగ్య సమస్యను పరిష్కరించే దిశలో ఆయుష్ ఆరోగ్య సంరక్షణ వ్యవస్థలు కీలకంగా మారాయి. గత కొన్ని వారాలుగా కోవిడ్ కేసుల సంఖ్య ఆందోళన కలిగించే విధంగా వేగంగా పెరుగుతున్న సమయంలో వ్యక్తులు, వైద్యులు ఆయుష్ ఆరోగ్య సంరక్షణ వ్యవస్థలకు ప్రాధాన్యత ఇస్తూ అమలు చేస్తున్న చర్యలు ఫలితాలను ఇస్తున్నాయి.
ఈ దిశలో కోవిడ్-19 చికిత్స కోసం వనమూలికలతో తయారుచేసిన ఆయుష్-64 అందరి దృష్టిని ఆకర్షిస్తోంది. మలేరియా నివారణకు 1980లో ఆయుష్-64ని అభివృద్ధి చేశారు. దీనిని ఔషధ ప్రమాణాలు, నియంత్రణలకు లోబడి అభివృద్ధి చేశారు. దీనిని తేలికపాటి నుంచి మితమైన కోవిడ్ కేసులకు చికిత్స అందించడానికి ఏ మేరకు ఉపయోగించవచ్చునన్న అంశంపై కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్, వైద్య కళాశాలలు ఇతర పరిశోధనా సంస్థలతో కలసి ఆయుర్వేద శాస్త్రాల కేంద్ర పరిశోధనా మండలి  పరిశోధనలను నిర్వహించింది. ప్రముఖ శాస్త్రవేత్తల పర్యవేక్షణలో సాగిన ఈ పరిశోధనల్లో ఆయుష్ 64 యాంటీవైరల్, ఇమ్యూన్-మాడ్యులేటర్ మరియు యాంటిపైరేటిక్ లక్షణాలు కలిగి ఉందని వెల్లడయ్యింది. దీనిని లక్షణం లేని, తేలికపాటి మరియు మితమైన కోవిడ్-19 కేసుల చికిత్స కోసం ఉపయోగించవచ్చునని శాస్త్రవేత్తలు నిర్ధారించారు. పరిశోధనల నివేదికల ఆధారంగా ఈ మందును కోవిడ్-19 చికిత్స కోసం వినియోగించడానికి అనుమతించాలని ఆయుష్ మంత్రిత్వశాఖ నిర్ణయించింది. దీనికి సంబందించి 2021 ఏప్రిల్ 29వ తేదీన మంత్రిత్వశాఖ అనుమతులు మంజూరు చేస్తూ ఉత్తర్వులు జారీచేసింది.
ఆయుష్-64 దేశంలోని అన్ని ప్రాంతాలల్లో కావలసిన పరిమాణంలో లభించేలా చూడడానికి ఆయుష్ మంత్రిత్వశాఖ చర్యలను అమలు చేస్తోంది. తక్కువ సమయంలో ఎక్కువ మందికి ఆయుష్-64ను అందుబాటులోకి తేవడానికి దీని ఉత్పత్తిని ఎక్కువ చేయాలనీ నిర్ణయించారు. పెద్ద మొత్తంలో వాణిజ్య సరళిలో ఆయుష్-64ని ఉత్పత్తి చేయడానికి సిసిఆర్ఎఎస్ మరియు నేషనల్ రీసెర్చ్ అండ్ డెవలప్మెంట్ సెంటర్  ఒక అవగాహన ఒప్పందంపై సంతకం చేశాయి. ఆయుష్-64ని తేలికపాటి నుంచి ఒక మోస్తరు కోవిడ్ లక్షణాలు వున్నవారికి చికిత్స ఇవ్వడానికి వినియోగించాలని సూచిస్తూ రాష్ట్రాల్లో లైసెన్సులను జారీ చేసే అధికారులకు సమాచారం అందించింది.
ఆయుష్-64 ఉత్పత్తిని ఎక్కువ చేసి దీనిని దేశంలోని అన్ని ప్రాంతాల్లో అందుబాటులోకి తీసుకొని రావడానికి ఔషధ కర్మాగారాలకు అనుమతులు మంజూరు చేయాలని ఆయుష్ మంత్రిత్వశాఖ నిర్ణయించింది. ఆసక్తి కలిగిన సంస్థలు సాంకేతిక పరిజ్ఞానం బదిలీ కోసం సిసిఆర్ఎఎస్, ఎన్ ఆర్ డిసి లను సంప్రదించాలని ఆయుష్ మంత్రిత్వశాఖ కోరింది. ఆయుష్ -64 తయారీలో మందుల తయారీదారులకు సిసిఆర్ఎఎస్ సాంకేతిక సహాయాన్ని అందిస్తుంది. డ్రగ్స్, కాస్మటిక్స్ రూల్స్ 1945నిబంధనలకు లోబడి ఉండే దరఖాస్తులను త్వరితగతిన పరిష్కరించి లైసెన్సులను మంజూరు చేయడానికి రాష్ట్రాల అధికారులు చర్యలు తీసుకుంటారు.
ఇప్పటికే పనిచేస్తున్న ఆయుష్ వ్యవస్థగా గుర్తింపు పొందిన జాతీయ ఆయుష్ మిషన్ ద్వారా రాష్ట్రాలు, కేంద్రపాలిత ప్రాంతాలు ఆయుష్-64 ఉత్పత్తి, సరఫరా, అందుబాటు అంశాలలో తమ వంతు సహకారాన్ని అందిస్తాయని ఆశిస్తున్నారు. ఆయుర్వేద, యోగా ప్రక్రియల భాగంగా జాతీయ క్లినికల్ మేనేజ్మెంట్ నిబంధనల ప్రకారం ఆయుష్ -64 వాడకాన్ని రాష్ట్ర ఆరోగ్య అధికారులు ప్రోత్సహించవలసి ఉంటుంది.
విద్యుత్తు మంత్రిత్వ శాఖ
హైడ్రోజన్ ఇంధన అణు ఆధారిత పైలట్ ప్రాజెక్టుల కోసం 'ఈవోఎల్' ఆహ్వానించిన ఎన్టీపీసీ
ఎన్టీపీసీ ప్లాంటు ఆవరణల్లో పైలెట్ ప్రాజెక్టుల ఏర్పాటుకు ఆహ్వానం
కేంద్ర విద్యుత్ మంత్రిత్వ శాఖ ఆధ్వర్యంలోని, భారత్లోనే అతి పెద్ద సమీకృత విద్యుత్ ఉత్పత్తి సంస్థ అయిన ఎన్టీపీసీ, తన ప్లాంటు ప్రాంగణాల్లో రెండు పైలెట్ ప్రాజెక్టులను ఏర్పాటు చేయడానికి అంతర్జాతీయ 'ఆసక్తి వ్యక్తీకరణలను'  ఆహ్వానించింది. ఆ ప్రాజెక్టులు 'స్వతంత్ర ఇంధన అణు ఆధారిత బ్యాకప్ విద్యుత్ వ్యవస్థ', 'ఎలక్ట్రోలైజర్ ద్వారా హైడ్రోజన్ ఉత్పత్తితో స్వతంత్ర ఇంధన అణు ఆధారిత మైక్రోగ్రిడ్ వ్యవస్థ'. ఈ ప్రాజెక్టుల ద్వారా పర్యావరణహిత, స్వచ్ఛ ఇంధనం ఉత్పత్తి దిశగా తన అడుగులను ఎన్టీపీసీ బలోపేతం చేసుకుంటుంది. ప్రాజెక్టుల అమలు, వాణిజ్యీకరణకు ఆయా సంస్థలకు సాయపడుతుంది.
విద్యుత్ కోసం హైడ్రోజన్ సాంకేతికతను వినియోగించాలన్న ఎన్టీపీసీ ప్రయత్నాల్లో ఈ ప్రాజెక్టులు భాగం. విద్యుత్ ప్లాంట్ ఫ్లూ గ్యాస్, హైడ్రోజన్ నుంచి విద్యుత్ విశ్లేషణ ద్వారా తీసుకున్న మెథనాల్ ఇంటిగ్రేటింగ్ కార్బన్ తయారీ కోసం సంస్థ ఇప్పటికే ఒక పైలట్ ప్రాజెక్టును ప్రారంభించింది. కార్బన్ సంగ్రహణం, గ్రీన్ హైడ్రోకార్బన్ సంశ్లేషణ రంగంలో ఆత్మనిర్భర్ భారత్ దిశగా ఇది బలమైన అడుగు.
ఈ ప్రాజెక్టులను ముందుకు తీసుకెళ్లడానికి, బ్యాకప్ విద్యుత్ అవసరాల కోసం హైడ్రోజన్ ఆధారిత ఇంధన కణాలు-ఎలక్ట్రోలైజర్ వ్యవస్థల వినియోగాన్ని ఎన్టీపీసీ పరిశీలిస్తోంది. ప్రస్తుతానికి బ్యాకప్ విద్యుత్, మైక్రోగ్రిడ్ అవసరాలు డీజిల్ ఆధారిత విద్యుత్ జనరేటర్ల ద్వారా తీరుతున్నాయి. హైడ్రోజన్ ఆధారిత సాంకేతిక పరిజ్ఞానాల ముందస్తు వినియోగపరంగా చూస్తే, డీజిల్ జనరేటర్లకు పర్యావరణహిత ప్రత్యామ్నాయాలను రూపొందించడానికి ఎన్టీపీసీ కృషి చేస్తోంది.
మంత్రిమండలి
నిర్దిష్ట రుణ ఖాతాల్లో రుణగ్రహీతలకు ఆరు నెలల పాటు చక్రవడ్డీ ,సరళ వడ్డీ మధ్య వ్యత్యాస ఎక్స్ గ్రేషియా చెల్లింపు మంజూరు పథకానికి మంత్రిమండలి ఆమోదం
నిర్దిష్ట రుణ ఖాతాలలో రుణగ్రహీతలకు ఆరు నెలల పాటు 
చక్రవడ్డీ ,సరళ వడ్డీ మధ్య వ్యత్యాసాన్ని మంజూరు చేసే పథకం కింద రుణ సంస్థలు  సమర్పించిన మిగిలిన క్లెయింలకు సంబంధించి రూ.973.74 కోట్ల ఎక్స్ గ్రేషియా మొత్తాన్ని చెల్లించడానికి ప్రధాని శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది.
ప్రయోజనాలు:
రుణగ్రహీత మారటోరియంను పొందారా లేదా అనే దానితో సంబంధం లేకుండా, ఆరు నెలల మారటోరియం వ్యవధిలో చక్రవడ్డీ మరియు సాధారణ వడ్డీ మధ్య వ్యత్యాసానికి ఎక్స్-గ్రేషియా చెల్లింపును మంజూరు చేయడం ద్వారా బాధలో ఉన్న/దుర్బలంగా ఉన్న రుణగ్రహీతలకు ఈ పథకం చిన్న రుణగ్రహీతలకు మహమ్మారి కారణంగా ఒత్తిడిని భరించడానికి , తిరిగి నిలదొక్కుకోవడానికి సమానంగా సహాయపడుతుంది.
ఈ పథకానికి సంబంధించిన కార్యాచరణ మార్గదర్శకాలు ఇప్పటికే మంత్రివర్గం ఆమోదంతో జారీ అయ్యాయి. ఈ ఆపరేషనల్ మార్గదర్శకాలకు అనుగుణంగా రూ. 973.74 కోట్లు పంపిణీ చేస్తారు.
నేపథ్యం:
కోవిడ్-19 మహమ్మారి నేపథ్యంలో, "నిర్దిష్ట రుణ ఖాతాల్లో రుణగ్రహీతలకు ఆరు నెలల పాటు చక్రవడ్డీ ,సరళ వడ్డీ మధ్య వ్యత్యాసాన్ని మంజూరు చేసే పథకం " ను అక్టోబర్, 2020లో మంత్రివర్గం ఆమోదించింది, దీనిలో రూ. 5,500 కోట్ల పెట్టుబడిని ఉద్దేశించారు. ఈ పథకం కింద దిగువ కేటగిరీ రుణగ్రహీతలు ఎక్స్ గ్రేషియా చెల్లింపుకు అర్హులు.
రూ. 2 కోట్ల వరకు ఎమ్ ఎస్ ఎమ్ ఈ రుణాలు
II. రూ.2 కోట్ల వరకు విద్యా రుణాలు
III. రూ.2 కోట్ల వరకు గృహ రుణాలు
iv. రూ.2 కోట్ల వరకు కన్స్యూమర్ డ్యూరబుల్ రుణాలు
v. రూ.2 కోట్ల వరకు క్రెడిట్ కార్డు బకాయిలు
Vi. రూ.2 కోట్ల వరకు ఆటో రుణాలు
vii. రూ. 2 కోట్ల వరకు ప్రొఫెషనల్స్ కు వ్యక్తిగత రుణాలు
viii. రూ. 2 కోట్ల వరకు వినియోగ రుణాలు
2020-2021 ఆర్థిక సంవత్సరంలో ఈ పథకానికి రూ.5,500 కోట్ల బడ్జెట్ కేటాయింపు జరిగింది. క్యాబినెట్ ఆమోదం తో రూ.5,500 కోట్ల మొత్తాన్ని ఈ పథకం కింద నోడల్ ఏజెన్సీ అయిన ఎస్ బిఐ కి రుణ సంస్థలకు తిరిగి చెల్లించడానికి పంపిణీ చేశారు.
పైన పేర్కొన్న రుణాల కేటగిరీ కి ఎస్ బిఐ ,షెడ్యూల్డ్ కమర్షియల్ బ్యాంకుల వాటాను బహిర్గతం చేయడం ద్వారా రూ. 5,500 కోట్ల అంచనా మొత్తం వచ్చింది.వ్యక్తిగత రుణ సంస్థలు తమ ప్రీ ఆడిట్ ఖాతా వారీగా క్లెయింలను సమర్పించిన తర్వాత వాస్తవ మొత్తం తెలుస్తుంది అని కూడా మంత్రివర్గానికి నివేదించారు.
ఇప్పుడు, ఎస్ బిఐ రుణ సంస్థల నుండి సుమారు రూ.6,473.74 కోట్ల ఏకీకృత క్లెయింలను అందుకున్నట్లు తెలియజేసింది. ఇప్పటికే ఎస్ బిఐకి రూ.5,500 కోట్లు పంపిణీ చేసినందున, ఇప్పుడు రూ.973.74 కోట్ల బ్యాలెన్స్ మొత్తానికి మంత్రివర్గం ఆమోదం కోరారు.
(
PIB Headquarters
అహ్మద్ గూడ లో టపా ను తగులబెట్టేదురాగతానికి అడ్డుకట్టతపాలా సంచులను స్వాధీనం చేసుకొన్నపోస్టల్ అధికారులు
గుర్తు తెలియని వ్యక్తి కీసర లోని అహ్మద్ గూడ లో తపాలా కు సంబంధించిన టపా ను కాల్చివేస్తున్న సమాచారాన్ని కీసర పోలీస్ ఠాణా వారు సికిందరాబాద్ డివిజన్ సీనియర్ సూపరింటెండెంట్ ఆఫ్ పోస్ట్ ఆఫీసెస్ దృష్టి కి తీసుకుపోయారు. దీనితో, అసిస్టెంట్ సూపరింటెండెంట్ ఆఫ్ పోస్ట్ ఆఫీసెస్ ఈస్ట్ సబ్ డివిజన్ తో పాటు సికిందరాబాద్ డివిజన్ సీనియర్ సూపరింటెండెంట్ ఆఫ్ పోస్ట్ ఆఫీసెస్ హుటాహుటిన ఆ ప్రదేశానికి వెళ్లి సదరు తపాలా సంచుల ను స్వాధీనం చేసుకొన్నారు. ఆ సంచులను తెరచిచూడగా అందులో బాలానగర్ టౌన్ శిప్ పోస్టాఫీసు 500037 కు చెందిన సాధారణ టపా ఉన్నట్టు గుర్తించారు. వెంటనే ఆ టపా ను వేరు చేసి ఆ ఉత్తరాలను ఆయా చిరునామా లకు బట్వాడా చేసే పని ని చేపట్టినట్లు, ఆ సంచులలో గల ఆధార్ కార్డులను అన్నింటిని రెండు రోజుల లోపల చిరునామాదారుల కు అందించడం జరుగుతుందని సికిందరాబాద్ డివిజన్ సీనియర్ సూపరింటెండెంట్ ఆఫ్ పోస్ట్ ఆఫీసెస్ తెలిపారు. ప్రాథమిక దర్యాప్తు లో పైన పేర్కొన్న సంచులను అందజేయకపోవడానికి ఇద్దరు పోస్టల్ క్లర్కులు, ఒక పోస్ట్ మన్, ఒక పోస్ట్ వుమన్ మరియు ఇద్దరు గ్రామీణ డాక్ సేవక్ లు బాధ్యులు అని తేలింది. డిపార్ట్ మెంటల్ దర్యాప్తు ప్రక్రియ కొనసాగుతోందని, దర్యాప్తు క్రమంలో నేరం చేసిన ఇతర అధికారులపైన చర్యలను తీసుకోవడం జరుగుతుందని స్పష్టంచేశారు. జరిగిన లోటుపాటులకు తపాలా విభాగం క్షమాపణలు వ్యక్తం చేసింది. ప్రజలకు కలిగిన అసౌకర్యానికి చింతిస్తున్నట్లు పేర్కొంది. అటువంటి ఘటనలు ఇక ముందు జరుగకుండా శ్రద్ధ వహించగలమని తపాలా విభాగం స్పష్టం చేసింది.(Visitor Counter : 33
ప్రధాన మంత్రి కార్యాలయం
కుమార్ ఘాట్ లో ఉల్టా రథ యాత్ర దుర్ఘటనపై ప్రధాని దిగ్భ్రాంతి
ప్రధాని జాతీయ సహాయ నిధి నుంచి బాధితులకు ఎక్స్ గ్రేషియా
కుమార్ ఘాట్ దగ్గర ఉల్టా రథ యాత్ర దుర్ఘటనలో జరిగిన ప్రాణ నష్టం పట్ల ప్రధాని శ్రీ నరేంద్ర మోదీ తీవ్ర దిగ్భ్రాంతి వ్యక్తం చేశారు. మృతుల కుటుంబాలకు ప్రధాన మంత్రి జాతీయ సహాయ నిధి నుంచి ఎక్స్ గ్రేషియా ప్రకటించారు.
ప్రధానమంత్రి ఇలా ట్వీట్ చేశారు:
“కుమార్ ఘాట్ దగ్గర ఉల్టా రథ యాత్రలో జరిగిన దుర్ఘటన చాలా విచారకరం. ఈ ప్రమాదంలో ప్రాణాలు కోల్పోయినవారి కుటుంబీకులకు నా ప్రగాఢ సానుభూతి. గాయపడిన వారు త్వరగా కోలుకోవాలని కోరుకుంటున్నా. స్థానిక అధికారులు అన్ని రకాల సహాయక కార్యక్రమాలూ చేపడుతున్నారు." PM @narendramodi”
“మృతుల కుటుంబాలకు రూ.2 లక్షల చొప్పున ప్రధాన మంత్రి జాతీయ సహాయ నిధి నుంచి ఎక్స్ గ్రేషియా ఇవ్వటంతోబాటు గాయపడిన వారికి రూ. 50,000 చొప్పున సహాయం అందించబడుతుంది: PM @narendramodi”
మానవ వనరుల అభివృద్ధి మంత్రిత్వ శాఖ
2019-20 సంవత్సరానికి అత్యధికంగా 12.5 కోట్ల రూపాయల మేర డివిడెండ్ చెల్లించిన - ఎడ్సిల్
కేంద్ర విద్యా మంత్రిత్వ శాఖ పరిధిలోని మినీ రత్న కేటగిరీ-1 కి చెందిన కేంద్ర ప్రభుత్వ రంగ సంస్థ - ఈ.డి.సి.ఐ.ఎల్.  లిమిటెడ్, 2019-20 ఆర్థిక సంవత్సరానికి అత్యధికంగా 12.5 కోట్ల రూపాయల మేర డివిడెండ్ చెల్లించింది.
కేంద్ర విద్యా శాఖ, అదనపు కార్యదర్శి  డాక్టర్ రాకేశ్ రంజన్ తో పాటు, విద్య మంత్రిత్వ శాఖ మరియు ఈ.డి.సి.ఐ.ఎల్. సంస్థకు చెందిన ఇతర అధికారుల సమక్షంలో, ఈ.డి.సి.ఐ.ఎల్., చైర్మన్, మేనేజింగ్ డైరెక్టర్ శ్రీ మనోజ్ కుమార్, ఈ డివిడెంట్ చెక్కును, కేంద్ర విద్యా శాఖ మంత్రి, శ్రీ రమేష్ పోఖ్రియాల్ 'నిశాంక్' కు, ఈ డివిడెండ్ చెక్కును అందజేశారు.
ఈ సంస్థ, 2019-20 సంవత్సరంలో, 326 కోట్ల రూపాయల టర్నోవర్ తో పాటు, 56 కోట్ల రూపాయల మేర పి.బి.టి. నమోదుచేసింది.
ఈ.డి.సి.ఐ.ఎల్. సంస్థ - ఐ.సి.టి / ఐ.టి పరిష్కారాలు, ఆన్-లైన్-టెస్టింగ్, అసెస్మెంట్ సేవలు, సలహా సేవలు, మౌలిక సదుపాయాలు, పి.ఎం.సి, ప్రొక్యూర్మెంట్, విదేశాలలో విద్యా సేవలు, వంటి విద్యా సంబంధించిన వివిధ ప్రాజెక్టు యాజమాన్యం మరియు కన్సల్టెన్సీ పరిష్కారాలను అందిస్తుంది. భారతదేశంలో విద్యనభ్యసించే విదేశీ విద్యార్థుల సంఖ్యను పెంచడం కోసం, కేంద్ర విద్యా మంత్రిత్వ శాఖ రూపొందించిన, "స్టడీ ఇన్ ఇండియా" అనే ఒక భారీ ప్రాజెక్ట్ ను ఈ సంస్థ అమలు చేస్తోంది. ఈ కార్యక్రమంలో భాగంగా, ఒక పెద్ద పోర్టల్, కాల్ సెంటర్, సోషల్ మీడియా ప్రచారం, బ్రాండింగ్, ఈవెంట్ మేనేజ్మెంట్ తో పాటు సదుపాయాల కేంద్రాల ఏర్పాటు వంటివి ఉన్నాయి.
ప్రధాన మంత్రి కార్యాలయం
ప్రముఖ భవన శిల్పి డాక్టర్ బి.వి. దోశి కన్నుమూత పట్ల సంతాపాన్ని తెలిపినప్రధాన మంత్రి
ప్రముఖ భవన శిల్పి డాక్టర్ బి.వి. దోశి కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘డాక్టర్ బి.వి. దోశి గారు సూక్ష్మబుద్ధి కలిగిన భవన శిల్పి; అంతేకాకుండా, ప్రశంసాయోగ్య సంస్థ ను కూడా ఆయన తీర్చిదిద్దారు. భారతదేశం అంతటా ఆయన రూపుదిద్దిన వాస్తు కళ సంబంధి నిర్మాణాల ను ప్రశంసించడం ద్వారా భావి తరాల వారు ఆయన గొప్పతనం ఎంతటిదో గ్రహిస్తారు. ఆయన మనలను వీడి వెళ్ళిపోవడం దుఃఖదాయకం గా ఉంది. ఆయన కుటుంబాని కి మరియు ఆయన ను అభిమానించే వారికి ఇదే సంతాపం. ఓమ్ శాంతి.’’ అని పేర్కొన్నారు.
ఆర్థిక మంత్రిత్వ శాఖ
తమిళనాడు లో ఆదాయపు పన్ను శాఖ సోదాలు
చలనచిత్ర పరిశ్రమకు సంబంధించిన కొంతమంది నిర్మాతలు, పంపిణీదారులు మరియు ఫైనాన్షియర్ల కేసుల్లో ఆదాయం పన్ను శాఖ శోధన మరియు జప్తు కార్యకలాపాలు నిర్వహించింది. చెన్నై, మధురై, కోయంబత్తూరు, వెల్లూరులో దాదాపు 40 ప్రాంగణాల్లో 02.08.2022న సోదాలు జరిగాయి.
దాడులు నిర్వహించి, సోదాలు చేసిన ఆదాయం పన్ను శాఖ అధికారులు లెక్కలు చూపని నగదు లావాదేవీలు మరియు పెట్టుబడులకు సంబంధించిన అనేక నేరారోపణ దస్త్రాలు మరియు డిజిటల్ ఆధారాలు స్వాధీనం చేసుకున్నారు. రహస్య ప్రాంతాలు మరియు రహస్య గదులు కూడా సోదాల్లో బయటపడ్డాయి.
ఫిలిం ఫైనాన్షియర్ల కేసుల్లో జరిపిన సోదాల్లో లెక్కలు చూపని నగదు, ప్రామిసరీ నోట్లు, రుణాలకు సంబంధించి పత్రాలు బయటపడ్డాయి, వీటిని వివిధ చిత్ర నిర్మాణ సంస్థలు, మరియు ఇతరులకు అడ్వాన్స్ రూపంలో ఇచ్చినట్లు అధికారులు గుర్తించారు. చిత్ర నిర్మాణ సంస్థల కేసులలో నిర్వహించిన సోదాల్లో పన్ను ఎగవేతకు పాల్పడినట్టు రుజువు చేసే సాక్ష్యాలు బయటపడ్డాయి. సినిమాల విడుదల ద్వారా పొందిన వాస్తవ మొత్తాలు సాధారణ ఖాతా పుస్తకాలలో చూపిన మొత్తాల కంటే చాలా ఎక్కువగా వున్నాయి. ఇలా లెక్కల్లో చూపకుండా సంపాదించిన ఆదాయాన్ని బహిర్గతం చేయని పెట్టుబడులు, వివిధ బహిర్గతం చేయని చెల్లింపుల కోసం ఉపయోగిస్తున్నారని అధికారులు గుర్తించారు.
సినిమా పంపిణీదారుల కేసులలో నిర్వహించిన సోదాల్లో అధికారులు చట్టవిరుద్ధ కార్యక్రమాలు జరిగినట్టు రుజువు చేసే దస్త్రాలు, ఆధారాలు సంపాదించారు. థియేటర్ల నుంచి వస్తున్న వసూళ్లను సంస్థలు నగదు లెక్కలు చూపడం లేదు. సాక్ష్యాధారాల ప్రకారం, డిస్ట్రిబ్యూటర్లు సిండికేట్లుగా ఏర్పడి థియేటర్ కలెక్షన్లను క్రమపద్ధతిలో అణిచివేసారని అధికారులు గుర్తించారు. దీనితో వాస్తవంగా వచ్చిన ఆదాయాన్ని తక్కువ చేసి చూపించారు.
ఇంతవరకు జరిపిన సోదాలు, దాడుల్లో ఆదాయం పన్ను శాఖ అధికారులు . 200 కోట్ల రూపాయలకు పైగా లెక్కలు చూపని ఆదాయం, లెక్కలు చూపని .26 కోట్ల రూపాయల నగదు, మూడు కోట్ల రూపాయలకు పైగా విలువ చేసే బంగారు ఆభరణాలు.స్వాధీనం చేసుకున్నారు.
తదుపరి విచారణ సాగుతోంది.
గ్రామీణాభివృద్ధి మంత్రిత్వ శాఖ
ఎంజిఎన్ఆర్ఈజిఏ సిబ్బంది హాజరు విధానంలో మార్పు
రాష్ట్రాలు,కేంద్రపాలిత ప్రాంతాల్లో మహాత్మా గాంధీ జాతీయ గ్రామీణ ఉపాధి హామీ పథకం  మరింత పారదర్శకంగా అమలు జరిగేలా చూసేందుకు సిబ్బంది హాజరును పని జరుగుతున్న ప్రాంతంలో 2021 మే 21వ తేదీ నుంచి జియో-ట్యాగ్ చేయబడిన నేషనల్ మొబైల్ మానిటరింగ్ సిస్టమ్  యాప్ సహాయంతో సమయం ముద్రించే ఫోటో తో సహా రోజుకు ఒకసారి తీసుకోవడం జరుగుతున్నది. 20 లేదా అంతకు మించి ఉన్న కార్మికులకు ఈ విధానం అమలు జరుగుతున్నది. దీనివల్ల పథకంలో ప్రజల భాగస్వామ్యం పెరిగి పనులు అమలు జరుగుతున్న తీరును ప్రజలు గమనించేందుకు అవకాశం కలగడమే కాకుండా చెల్లింపులు కూడా వేగంగా జరుగుతాయి.
రాష్ట్రాలు/కేంద్రపాలిత ప్రాంతాల నుంచి అందిన సలహాలు, అభిప్రాయాలను పరిగణనలోకి తీసుకుని 20 లేదా అంతకు మించి లబ్ధిదారులు పనిచేస్తున్న ప్రాంతాలలో సిబ్బంది హాజరును 16.05.2022 నుంచి ఎన్ఎంఎంఎస్ యాప్ ద్వారా మాత్రమే తీసుకోవాలని కేంద్ర ప్రభుత్వం నిర్ణయించింది.
పనిచేస్తున్న మహిళలు ఎన్ఎంఎంఎస్ యాప్ ద్వారా ప్రతి ఒక్కరి హాజరును తీసుకొనేలా ప్రోత్సహించడం జరుగుతుంది. రాష్ట్రాలు/కేంద్రపాలిత ప్రాంతాలు కోరిన నాటి నుంచి ఎన్ఎంఎంఎస్ యాప్ ద్వారా హాజరు నమోదు చేసే విధానాన్ని అమలు చేసేందుకు రాష్ట్రాలు/కేంద్రపాలిత ప్రాంతాలకు మంత్రిత్వ శాఖ శిక్షణ ఇస్తుంది. ఎదురవుతున్న సాంకేతిక సమస్యలను ఎప్పటికప్పుడు ఎన్ఐసి సహకారంతో పరిష్కరించడం జరుగుతుంది. రాష్ట్రాలు/కేంద్రపాలిత ప్రాంతాల నుంచి అందిన సలహాలు, సూచనలను అమలు చేయడం జరుగుతుంది. ఎన్ఎంఎంఎస్ దరఖాస్తుకు సంబంధించిన అన్ని అంశాలను పరిశీలించి పరిష్కరించడం జరుగుతుంది.
రాష్ట్రాల నుంచి అందిన అభ్యర్ధనల మేరకు తీసుకున్న కొన్ని ప్రధాన నిర్ణయాలు కింద ఇవ్వబడ్డాయి.
1. హాజరు, మొదటి ఫోటో అప్లోడ్ చేసిన 4 గంటల తర్వాత రెండో ఫోటో తీయడానికి వీలుగా ఎన్ఎంఎంఎస్ అప్లికేషన్ సవరించబడింది.దీనిలో నిర్ణీత సమయంలో మాత్రమే ఫోటో, హాజరు సేకరించే నిబంధన సులభతరం అవుతుంది. .మొదటి ఫోటోతో పాటు ఉదయం హాజరు ఆఫ్లైన్ మోడ్లో నమోదు చేయబడుతుంది. నెట్వర్క్ పరిధి లోకి పరికరం వచ్చిన తర్వాత అప్లోడ్ చేయబడుతుంది.
2. అసాధారణమైన పరిస్థితుల కారణంగా హాజరు అప్లోడ్ చేయలేని పక్షంలో, మాన్యువల్ హాజరును అప్లోడ్ చేయడానికి జిల్లా ప్రోగ్రామ్ కోఆర్డినేటర్ కి అధికారం ఇవ్వబడింది.
ఎన్ఎంఎంఎస్ మొబైల్ యాప్ ఇంగ్లీష్, హిందీ, తమిళం, తెలుగు మరియు మలయాళంలో అందుబాటులో ఉంది.
ఈ వివరాలను కేంద్ర గ్రామీణాభివృద్ధి శాఖ సహాయ మంత్రి సాధ్వి నిరంజన్ జ్యోతి ఈరోజు రాజ్యసభలో ఒక ప్రశ్నకు లిఖితపూర్వకంగా ఇచ్చిన సమాధానంలో తెలిపారు.
హోం మంత్రిత్వ శాఖ
సెప్టెంబర్ 15 వరకు 'పద్మ అవార్డులు-2021'ల నామినేషన్ల స్వీకరణ
2021 రిపబ్లిక్డే సందర్భంగా ప్రకటించాల్సిన వివిధ పద్మ అవార్డుల ఆన్లైన్ నామినేషన్లు/ సిఫార్సుల స్వీకరణ ప్రక్రియ ఈ ఏడాది మే 1వ తేదీ మొదలైంది. పద్మ అవార్డులకు నామినేషన్లను సెప్టెంబర్ 15వ తేదీ వరకు స్వీకరించ నున్నారు. ఆన్లైన్లో పద్మ అవార్డ్స్ పోర్టల్ https://padmaawards.gov.in లో వీటిని స్వీకరిస్తారు. పోర్టల్లో ఇప్పటికే 8035 రిజిస్ట్రేషన్లు జరిగాయి. దాదాపు 6361 నామినేషన్లు / సిఫార్సులు పూర్తయ్యాయి. పద్మ అవార్డులుగా పిలవబడే పద్మ విభూషణ్, పద్మ భూషణ్ మరియు పద్మశ్రీ పురస్కారాలు దేశంలోని అత్యున్నత పౌర పురస్కారాలలో ఒకటిగా నిలుస్తున్నాయి. 1954 లో ప్రారంభించబడిన ఈ అవార్డులను ప్రతి సంవత్సరం గణతంత్ర దినోత్సవం సందర్భంగా కేంద్రం ప్రకటిస్తుంది. ఈ అవార్డుల్ని ఆయా రంగాలలో విశిష్టమైన పనితీరు కనబరిచిన వారికి గుర్తింపుగా అందిస్తారు. కళలు, సాహిత్యం మరియు విద్య, క్రీడలు, వైద్యం, సామాజిక సేవ, సాంకేతిక అండ్ ఇంజినీరింగ్, ప్రజా వ్యవహారాల, ప్రజాసేవ, వాణిజ్యం మరియు పరిశ్రమ మొదలైన రంగాలలో/ విభాగాలలో విశిష్టమైన మరియు అసాధారణ విజయాలు/ సేవలకు గుర్తింపుగా ఈ అవార్డులు అందిస్తారు. జాతి, వృత్తి, స్థానం లేదా లింగ భేదంగానీ లేకుండా వ్యక్తులందరూ ఈ అవార్డులకు అర్హులే. వైద్యులు, శాస్త్ర వేత్తలు మినహా పీఎస్యూలలో పనిచేసే వారితో సహా ప్రభుత్వ ఉద్యోగులు పద్మ అవార్డులకు అర్హులు కాదు. పద్మ అవార్డులను “పీపుల్స్ పద్మ” గా మార్చడానికి ప్రభుత్వం కట్టుబడి ఉంది. ఇందుకు గాను పౌరులు తమ స్వీయ నామినేషన్తో సహా అర్హులైన వారి నామినేషన్లను తగిన వివరాలతో ఈ అవార్డులకు సిఫారసు చేయాలని కేంద్రం అభ్యర్థిస్తోంది. పద్మ అవార్డు పోర్టల్లో పేర్కొన్న ఫార్మాట్లో నామినేషన్లు / సిఫారసులలో పైన పేర్కొన్న సంబంధిత అన్ని వివరాలు తప్పక ఉండాలి. దీనికి తోడు సంబంధిత రంగం / విభాగంలో పద్మ అవార్డుకు దరఖాస్తు చేసే వ్యక్తి యొక్క విశిష్టమైన మరియు అసాధారణమైన విజయాలను / సేవలను గురించి స్పష్టంగా తెలుపుతూ కథన రూపంలో  ఒక వివరణాత్మక ఉల్లేఖనంతో సహా సిఫారసు దరఖాస్తు లేదు సిఫారసు చేయాల్సి ఉంటుంది. పద్మ అవార్డులకు ప్రతిభావంతులైన వ్యక్తులను గుర్తించడానికి సమిష్టి ప్రయత్నాలు చేయాలని హోం మంత్రిత్వ శాఖ అన్ని కేంద్ర మంత్రిత్వ శాఖలు / విభాగాలు, రాష్ట్రాలు / యూటీ ప్రభుత్వాలు, భరత్ రత్న మరియు పద్మ విభూషణ్ అవార్డు గ్రహీతలు, ఇన్స్టిట్యూట్ ఆఫ్ ఎక్సలెన్స్లను అభ్యర్థించింది. మన సమాజంలోని బలహీన వర్గాలు, ఎస్సీలు & ఎస్టీలు, దివ్యంగ్ వ్యక్తులు మరియు సమాజానికి నిస్వార్థ సేవ చేస్తున్న వ్యక్తులను గుర్తించి అవార్డులకు సిఫారసు చేయాలని కోరింది. దీనికి సంబంధించిన మరిన్ని వివరాలు హోం మంత్రిత్వ శాఖ  వెబ్సైట్లో 'అవార్డులు, పతకాలు' శీర్షికన లభిస్తాయి. ఈ అవార్డులకు సంబంధించిన విధానాలు మరియు నియమాలు ఈ కింది వెబ్సైట్ లింక్ నందు అందుబాటులో ఉన్నాయి.
https://padmaawards.gov.in/AboutAwards.aspx .
వాణిజ్యం, పరిశ్రమల మంత్రిత్వ శాఖ
ఎగుమతి ప్రోత్సాహక మండలులు, పరిశ్రమ సంఘాలతో ఎగుమతులపై సమీక్షా సమావేశానికి అధ్యక్షత వహించిన శ్రీ పీయూష్ గోయెల్
- ఎగుమతుల వృద్ధిలో వేగాన్ని కొనసాగించేందుకు ఎగుమతి ప్రోత్సాహక మండలులు శ్రమించాలని కోరిన వాణిజ్య మంత్రి
- జాతీయత స్ఫూర్తితో వృద్ధిని ప్రోత్సహించడమే కాకుండా బలాబలాలు సృష్టించుకునేందుకు పరస్పరం సహకరించుకోవాలని భారత పరిశ్రమను కోరిన మంత్రి
- సవాళ్ల సమయంలో ప్రపంచ మార్కెట్లలో పట్టును నిలబెట్టుకునేందకు శ్రమించాలని ఎగుమతిదారులకు సూచన
(ఎగుమతుల్లో విభాగాల వారీగా ఏర్పడిన పురోగతిని ఎగుమతి ప్రోత్సాహక మండలులు, పరిశ్రమ సంఘాల ప్రతినిధులతో న్యూఢిల్లీలో నిర్వహించిన సమావేశంలో కేంద్ర వాణిజ్య-పరిశ్రమలు, వినియోగదారుల వ్యవహారాలు, ఆహారం-ప్రభుత్వ పంపిణీ, టెక్స్ టైల్స్ శాఖల మంత్రి శ్రీ పీయూష్ గోయెల్ సమీక్షించారు.
టెక్స్ టైల్స్ శాఖ సహాయమంత్రి శ్రీమతి దర్శనా జర్దోశ్, వాణిజ్య శాఖ కార్యదర్శి శ్రీ సునీల్ బర్త్వాల్, టెక్స్ టైల్ శాఖ కార్యదర్శి శ్రీమతి రచనా షా, ఎగుమతి ప్రోత్సాహక మండలులు, పారిశ్రామిక సంఘాల ప్రతినిధులు, వాణిజ్య శాఖ, పారిశ్రామిక ప్రోత్సాహం-అంతర్గత వాణిజ్య శాఖ, ఇతర శాఖల సీనియర్ అధికారులు ఈ సమీక్షా సమావేశంలో పాల్గొన్నారు.
ఎగుమతి ప్రోత్సాహక సంఘాలు ఎగుమతులకు క్రియాశీల ప్రోత్సాహం అందించాలని, గత ఏడాది ఎగుమతుల్లో ఏర్పడిన వేగాన్ని కొనసాగించేందుకు కృషి చేయాలని మంత్రి కోరారు.
అంతర్జాతీయ వాణిజ్యంలో ఏర్పడిన అంతరాయాల కారణంగా కొన్ని దేశాలు కోల్పోయిన స్థానాలను ఆక్రమించుకుని తమకు అనుకూలంగా మార్చుకోవాలని వివిధ రంగాల నాయకులను శ్రీ గోయెల్ కోరారు. జాతీయత స్ఫూర్తితో బలాబలాలు సృష్టించుకునేందుకు, వృద్ధిని ప్రోత్సహించుకునేందుకు పరస్పరం సహకరించుకోవాలని ఆయన భారత పరిశ్రమను కోరారు.
స్వల్పకాలిక సవాళ్లకు అనుగుణంగా ధరల్లో కొన్ని మార్పులు చేసుకుని అయినా సరే ఎగుమతి మార్కెట్లను నిలబెట్టుకోవాలని ఆయన భారత పరిశ్రమకు సూచించారు. ఎగుమతి సామర్థ్యం గల ఆముదం వంటి వస్తువులతో ప్రత్యేక ఉత్పత్తులకు గల అవకాశాలను అన్వేషించాలని ఎగుమతిదారులకు సూచించడంతో పాటు ఇలాంటి ఉత్పత్తులను ప్రోత్సహించేందుకు క్రియాశీలమైన మద్దతు ఇవ్వాలని మంత్రిత్వ శాఖ అధికారులకు సూచించారు.
భారత ఎగుమతులకు అవకాశాలు గల రంగాలను గుర్తించేందుకు రంగాలు, కమోడిటీలు, మార్కెట్ల వారీగా డేటాను విశ్లేషించాలని అధికారులను వాణిజ్య శాఖ మంత్రి కోరారు. ఎగుమతిదారులు ఎదుర్కొంటున్న సమస్యలు సత్వరం గుర్తించి పరిష్కరించేందుకు వీలుగా ఎగుమతి ప్రోత్సాహక సంఘాలు, పారిశ్రామిక సంఘాలకు, ప్రభుత్వానికి మధ్య బహిరంగ సమాచార మార్పిడికి గల మార్గాలను అన్వేషించాలని కూడా ఆయన సూచించారు.
వాణిజ్య శాఖ కార్యదర్శి శ్రీ సునీల్ బర్త్వాల్ ఈ సమీక్షా సమావేశంలో ప్రారంభోపన్యాసం చేస్తూ ఎగుమతులను పెంచడానికి మంత్రిత్వ శాఖ తీసుకున్నపలు చర్యలను వివరించారు. తాజా ఎగుమతి ధోరణులు, అవకాశాలపై విదేశీ వాణిజ్య విభాగం డైరెక్టర్ జనరల్ శ్రీ సంతోష్ సారంగి ప్రెజెంటేషన్ ఇచ్చారు.
ఆరోగ్య, కుటుంబ సంక్షేమ మంత్రిత్వ శాఖ
97.23 కోట్ల డోసులను దాటిన భారతదేశ కొవిడ్-19 టీకా కార్యక్రమం
98.08 శాతానికి చేరిన రికవరీ రేటు; 2020 మార్చి నుంచి గరిష్ట స్థాయి
గత 24 గంటల్లో 15,981 కొత్త కేసులు నమోదు
మొత్తం కేసుల్లో క్రియాశీల కేసులు  0.59 శాతం
వారపు పాజిటివిటీ రేటు  గత 113 రోజులుగా 3 శాతం కంటే తక్కువ
భారతదేశ కొవిడ్-19 టీకా కార్యక్రమం నిన్నటితో 97.23 కోట్ల డోసులను దాటింది. ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 8,36,118 డోసులతో కలిపి, 97.23 కోట్ల డోసులను  టీకా కార్యక్రమం అధిగమించింది. 96,05,482 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,75,703
|
|
రెండో డోసు
|
|
90,68,232
|
|
ఫ్రంట్లైన్ వర్కర్లు
|
|
మొదటి డోసు
|
|
1,83,61,275
|
|
రెండో డోసు
|
|
1,54,90,253
|
|
18-44 ఏళ్ల వారు
|
|
మొదటి డోసు
|
|
39,14,51,891
|
|
రెండో డోసు
|
|
10,85,40,506
|
|
45-59 ఏళ్ల వారు
|
|
మొదటి డోసు
|
|
16,73,04,569
|
|
రెండో డోసు
|
|
8,53,97,182
|
|
60 ఏళ్లు పైబడినవారు
|
|
మొదటి డోసు
|
|
10,55,20,693
|
|
రెండో డోసు
|
|
6,08,66,741
|
|
మొత్తం
|
|
97,23,77,045
గత 24 గంటల్లో 17,861 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,33,99,961 కు పెరిగింది.
దేశవ్యాప్త రికవరీ రేటు 98.08 శాతానికి చేరింది. 2020 మార్చి నుంచి ఇదే గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 111వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 15,981 కొత్త కేసులు నమోదయ్యాయి. గత 8 రోజులుగా 20,000 కంటే తక్కువగా కేసులు నమోదువుతున్నాయి.
ప్రస్తుత యాక్టివ్ కేసుల సంఖ్య 2,01,632. ఇది 218 రోజుల కనిష్ట స్థాయి. దేశంలోని మొత్తం పాజిటివ్ కేసుల్లో ఈ సంఖ్య 0.59 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 9,23,003 పరీక్షలు చేశారు. దేశవ్యాప్తంగా ఇప్పటివరకు దాదాపు 59 కోట్ల  పరీక్షలు నిర్వహించారు.
వారపు పాజిటివిటీ రేటు 1.44 శాతంగా ఉంది. గత 113 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.73 శాతంగా ఉంది. రోజువారీ పాజిటివిటీ రేటు గత 47 రోజులుగా 3 శాతం కంటే తక్కువగా, 130 రోజులుగా 5 శాతం కంటే తక్కువగా నమోదవుతోంది.